***Ekonomická olympiáda***

Dňa 15. februára 2019 sa najúspešnejší riešitelia školského kola Ekonomickej olympiády – 4 žiaci štvrtého ročníka (Alžbeta Gajarská, Miroslav Bakajsa, Dominika Bielavská a Dušan Žigo) – zúčastnili krajského kola v Prešove.

Ekonomickú olympiádu už druhý rok organizuje INESS – Inštitút ekonomických analýz v Bratislave. Podmienkou účasti v krajskom kole bola viac ako 60%-ná úspešnosť v školskom kole. Školské kolá prebiehali v decembri 2018 on-line testovaním. Každý účastník riešil iný test. Krajské kolá prebiehali písomnou formou.

V silnej konkurencii, takmer 60 študentov Prešovského kraja sme sa nestratili. Alžbeta Gajarská zo IV. C sa umiestnila na peknom 7. mieste a Miroslav Bakajsa (IV. C), Dominika Bielavská (IV. A) v prvej dvadsiatke.

Všetkým účastníkom srdečne blahoželáme a veríme, že budú motivovať aj ďalších študentov v budúcom školskom roku.